laion/Wikipedia-Exotic huggingface dataset:
CEV Challenge Cup

CEV Challenge Cup on kolmanda taseme ametlik võistlus meeste võrkpalliklubidele kogu Euroopast. Turniiri alustati hooajal 1980/1981 CEV Cupi nime all. 2007. aastal nimetati see ümber CEV Challenge Cupiks. CEV Cup (1980/81 kuni 2006/2007) CEV Challenge Cup (2007/2008 kuni praeguseni) Kümnel korral on võistlustel osalenud Pärnu VK (2000/01–2001/02, 2005/06, 2013/14, 2015/16, 2017/18–2018/19 ja 2020/21–2022/23). Klubi parimaks tulemuseks on olnud veerandfinaali jõudmine (2020/21), kusjuures ühtegi mängu reaalselt ei mängitud. Selver Tallinn on osalenud võistlustel üheksal korral (2004/05, 2006/07–2008/09 ja 2010/11–2014/15) ning nende parimaks tulemuseks on olnud kahel korral veerandfinaali jõudmine (2007/08 ja 2010/11). Saaremaa VK osales võistlustel kolmel korral (2018/19–2020/21) ning jõudis parimal korral (2019/20) veerandfinaali. Neid veerandfinaale Kuressaares Powervolley Milano vastu seostatakse ka 2020. aasta koroonaviirushaiguse pandeemiaga Eestis. TalTech VK on osalenud võistlustel kahel korral (2014/15 ja 2021/22). Nende parimaks tulemuseks oli 2021/22 veerandfinaali jõudmine, kusjuures klubi ei plaaninud võistlustel osaleda, kuid eelnevalt registreerunud Saaremaa VK ei saanud kokku võistkonda ning sarja asuti mängima nende asemel. Kahel korral on võistlustel osalenud ka Bigbank Tartu (2014/15 ja 2022/23), kes jõudis parimal korral (2022/23) 1/8 finaali. Sylvester Tallinn on osalenud samuti võistlustel kahel korral. Nii hooajal 2002/03 kui 2003/04 saadi otse alagrupiturniirile, mis lõpetati nelja meeskonna konkurentsis kolmandana ning jäädi sellega jagama 29. kohta. Pärnu VK loobus eurosarja veerandfinaalist ERR, 22.01.2021. Saaremaa võrkpallur: meeskonnas nakatus viis või kuus inimest ERR, 22.03.2020. Saaremaa VK asemel mängib CEV Challenge Cupil TalTech ERR, 20.11.2021. Tartu pidi ka kordusmängus Portugali klubi paremust tunnistama ERR, 15.12.2022. Sylvester lõpetas kolmandana Delfi, 09.12.2002. Andres Kalvik: Sylvester kimbutas Kreeka suurklubi Eesti Päevaleht, 10.11.2003. Võistlusest Euroopa Võrkpalliliidu kodulehel
Alain Aspect

Alain Aspect (sündinud 15. juunil 1947 Agenis) on prantsuse kvantfüüsik, kelle peamine uurimisvaldkond on kvantoptika. 2022. aastal pälvis ta koos Anton Zeilingeri ja John Clauseriga Nobeli füüsikaauhinna. 2010 – Wolfi füüsikaauhind "Nobeli füüsikapreemia läks kvantmaailma inseneridele" ERR Novaator, 4. oktoober 2022
Sõna (almanahh)

"Sõna" oli 1979. aastal Tartus ilmunud omakirjastuslik almanahh, mis koosnes peamiselt tõlgetest, keelealastest artiklitest ning teatri- ja kunstiarvustustest. "Sõna" koostaja ja toimetaja oli Matti Milius. Käsikirjad ei põle. Omakirjastuslikud väljaanded diskursiivsete muutuste kandjana nõukogude eesti kirjanduses. - Kersti Undi magistritöö. Lisandusi mõtete ja uudiste vabale levikule Eestis. IV kogu, 1979, lk 105 jm. KM EKLA f 321 m 27:6.
Musta kivi saladus

"Musta kivi saladus" on Elisa koguperesari, mille tegevus toimub ühes suvises Eesti väikelinnas. Neli noort asuvad lahendama saladust, kuhu kadus skandaalse kuulsusega astrofüüsikust professori lapselaps. Esimene hooaeg esilinastus Elisa Huubis 2022. aasta septembris. Leona Tuvikene - Eliise August Teder - Martin Carmen Kikkas - Anni Harri August Koolme - Kevin Sofia Lisell Flink - Mirjam Nora Reinsalu - Mia Margus Tabor - Eliise isa Jaak Oliver Laimets - Rasmus Tõnu Oja - Professor Saarla Piret Krumm - Silvi Kullerkupp Lee Trei - Mirjami ema Hendrik Toompere - Harald Niilus Mart Müürisepp - Leon Unisest suvevaheajast saab ühtäkki ohtlik seiklus, kui noortekamp Martin, Anni, Kevin ja Eliise ehk detektiivibüroo M.A.K.E. hakkavad omal käel uurima kadunud Mirjami juhtumit. See paneb proovile laste suhted nii lähedastega kui ka omavahel. Sündmustesse toovad ootamatuid pöördeid kohalik politseiuurija ja uudishimulik ajakirjanik. Kas noortel õnnestub leida tüdruk, kes on kadunud olnud juba viis aastat, aga kelle vanaisa usub, et ta on ikka veel elus? Milline on musta kivi saladus? "Musta kivi saladus" Elisa Huub voogedastuskeskkonnas
Grafendorf bei Hartberg

Grafendorf bei Hartberg on vald (Marktgemeinde) Austrias Steiermargi liidumaal Hartberg-Fürstenfeldi ringkonnas. Grafendorfi ümbrus oli asustatud juba neoliitikumis, nagu tõestavad mõned leiud. Siis roomlased 15. aasta paiku eKr. Praeguse valla territoorium sai Noricumi provintsi osaks. Mõned leiud viitavad asustusele. Seejärel asusid valla territooriumile elama slaavlased. 8. sajandi lõpus tegi Karl Suur sellest Frangi riigi osa. Varsti pärast seda vallutasid ungarlased Ida-Steiermargi, nii et asustus võis jätkata alles pärast Henri III tagasivallutust. Grafendorfi on esmamainitud 1144. aastal ja see oli juba siis väga tuntud. 1158. aastal sai Vornbachi klooster annetuse kaudu maaisandaks, asjaajamist viis läbi praost Gloggnitz. Vornbachi kloostri valdusse jäi Grafendorf kuni Reichsdeputationshauptschlussini 1803. aastal, misjärel läks see riigile ja müüdi 1815. aastal oksjonil klaasivabriku omanikule. Aastatel 1831–1838 oli Vorau klooster Grafendorfi maaisand, enne kui see 1849. aastal iseseisvaks omavalitsuseks sai. 1964. aastal ülendati Grafendorf turulinnaks. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Alexis Bledel

Kimberly Alexis Bledel (sündinud 16. septembril 1981 Houstonis Texases) on USA näitleja ja endine modell. Näitlejana on ta tuntud peamiselt Rory osa täitjana telesarjas "Gilmore'i tüdrukud" ning filmidest "Perekond Tucki igavene elu", "Sin City" ja "Rändpükste sõsarkond". Alexis sündis Argentinast pärit isa Martini ja Mehhikost pärit ema Nanette'i peres. Kuna mõlemad vanemad olid pärit Ladina-Ameerikast, oli Alexise kodune keel hispaania keel ning inglise keele õppis ta selgeks alles lasteaias. Näitlemisega hakkas Alexis tegelema kaheksa-aastaselt, osaledes kohalikes teatrietendustes ("The Wizard of Oz", "Aladdin"). Keskkooli ajal jäi ta kaubamajas silma modelliagentuuri esindajale ja alustas karjääri fotomodellina, töötades nii Milanos, Tōkyōs, New Yorgis kui ka Los Angeleses. Pärast keskkooli lõpetamist astus ta New Yorgi Ülikooli näitlemist õppima ja tal õnnestus saada ka oma esimene roll, mängides 16-aastast Roryt telesarjas "Gilmore Girls". Alexise esimeseks filmirolliks oli Winnie osa 2002. aasta filmis "Perekond Tucki igavene elu". Sellele järgnesid 2004. aastal film "Kihlus ja eelarvamus" ning 2005. aastal filmid "Sin City" ja "Rändpükste sõsarkond". 2001 Young Artist Award: parim näitlejatöö draamasarjas – "Gilmore Girls" 2002 Family Television Award: parim naisnäitleja – "Gilmore Girls" 2005 Teen Choice Award: Choice It Girl 2005 Teen Choice Award: parim komöödiasarja näitleja – "Gilmore Girls" 2006 Teen Choice Award: parim komöödiasarja näitleja – "Gilmore Girls" Vabal ajal meeldib Alexisele lugeda, matkata ja fotosid teha ning pere ja sõpradega aega veeta. Ta osaleb ka organisatsiooni First Book töös, jagades raamatuid vaestele inimestele. Aastatel 2001–2006 oli tal suhe "Gilmore Girlsi" kaasnäitleja Milo Ventimigliaga. Alexis Bledeli biograafia Alexis Bledel andmekogus IMDb (inglise)
Greinbach

Greinbach on vald (Gemeinde) Austrias Steiermargi liidumaal Hartberg-Fürstenfeldi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Großsteinbach

Großsteinbach on vald (Gemeinde) Austrias Steiermargi liidumaal Hartberg-Fürstenfeldi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ene Vainik

Ene Vainik (sündinud 28. aprillil 1964) on eesti keeleteadlane. Tema uurimisvaldkondadeks on tänapäeva eesti keele leksikaalne ja grammatiline struktuur, semantika, psühholingvistika, kognitiivne lingvistika ja emotsioonide väljendumine keeles. Ta on töötanud 1989. aastast Eesti Keele Instituudis, 2003. aastast vanemteadurina. Ene Vainik lõpetas 1982. aastal Tallinna 20. Keskkooli ning õppis 1982–1989 Tartu Riiklikus Ülikoolis eesti keele ja kirjanduse erialal. 2004. aastal kaitses Tartu Ülikoolis doktorikraadi. 2007. aastast on ta Eesti Kognitiivse Keeleteaduse Ühingu juhatuse liige, 2004. aastast Eesti Rakenduslingvistika Ühingu liige ja 1990. aastast Emakeele Seltsi liige. 2004−2006 oli ta Eesti Teadusfondi lingvistikaekspert. Ene Vainik on Teolan Tomsoni tütar, Pille Tomsoni õde ja Uku Vainiku ema. "Eesti keele väliskohakäänete semantika: kognitiivse grammatika vaatenurgast", Tallinn: Eesti TA Eesti Keele Instituut, 1995 "Lexical knowledge of emotions: the structure, variability and semantics of the Estonian emotion vocabulary." (Tartu Ülikool). Tartu, Tartu University Press, 2004. "Eesti tunded. Sõnaportreed." Tallinn, Eesti Keele Sihtasutus, 2016. Eesti teaduse biograafiline leksikon, IV köide, lk 1009 https://www.etis.ee/CV/Ene_Vainik/est Ene Vainik Eesti Teadusinfosüsteemis
2022. aasta septembri Burkina Faso riigipööre

2022. aasta septembri riigipööre leidis Burkina Fasos aset 30. septembril 2022, kui kukutati ajutine president Paul-Henri Sandaogo Damiba, keda süüdistati läbikukkumises džihadistliku ülestõusuga tegelemises. Damiba oli ise riigipöördega võimule tulnud alles kaheksa kuud varem. Burkina Faso uueks ajutiseks riigipeaks sai kapten Ibrahim Traore. Paar tundi pärast riigipööret moodustatud Riikliku Üleminekunõukogu asejuhiks asus leitnant Ibambe L'Monsein. "Burkina : Ibrahim Traoré proclamé président, Damiba destitué". Jeune Afrique (French). 30. september 2022. Vaadatud 30. septembril 2022.{{cite web}}: CS1 hooldus: tundmatu keel (link)
Oscar Möller

Sten Oscar Hans Möller (sündinud 22. jaanuaril 1989 Stockholmis) on Rootsi jäähokimängija, kes mängib Rootsi kõrgliigaklubis Skellefteå AIK ründajana paremäärel. Ta alustas jäähoki mängimist Rootsis, kuid profidebüüti Rootsis ta enne Põhja-Ameerikasse minemist veel ei teinud. Aastatel 2006–2008 mängis ta Põhja-Ameerika noorteliiga Western Hockey League'i klubis Chilliwack Bruins. 2007. aastal valis Los Angeles Kings ta NHL-i draft '​is 52. valikuna. Kingsiga sõlmis ta lepingu 2008. aasta aprillis. Hooajal 2008/09 lõi Möller NHL-is 40 mänguga seitse väravat ja andis kaheksa väravasöötu. Kingsis mängis ta ka veel kahel järgmisel hooajal, kuid sai enam mänguaega American Hockey League'is Kingsi tütarklubis Manchester Monarchs. Aastatel 2011–2014 mängis Möller Rootsi kõrgliigaklubis Skellefteå AIK. Aastatel 2013 ja 2014 tuli ta Skellefteåga Rootsi meistriks. Hooajal 2013/14 oli Möller Rootsi kõrgliiga väljalangemismängudes meeskonnakaaslase Joakim Lindströmi kõrval suurim väravakütt (5+13). Aastatel 2014–2016 mängis ta kaks hooaega KHL-i klubis Kaasani Ak Bars. Hooajal 2014/15 kaotas ta Barsiga Gagari karika finaalseerias Peterburi SKA-le, kuid oli KHL-is sel hooajal väljalangemismängudes enim võiduväravaid visanud mängija (6). Alates hooajast 2016/17 on Möller mänginud taas Skellefteås. Rootsi kõrgliigas on Mölleri resultatiivseim hooaeg olnud 2013/14, mil ta lõi 27 väravat ja andis 18 väravasöötu. Aastatel 2008 ja 2009 võitis Möller Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondise koosseisus võitis ta 2014. aasta maailmameistrivõistlustel pronksmedali. Lisaks kuulus ta Rootsi koondisse 2018. aasta taliolümpiamängudel. https://www.eliteprospects.com/player/5504/oscar-moller (vaadatud 4.10.2022) Oscar Möller NHL.com lehel Oscar Möller hockeydb.com lehel
Thespis (almanahh)

"Thespis" oli omakirjastuslik teatrialmanahh, mida ilmus Tartus aastatel 1972-1973 viis numbrit. "Thespise" toimetaja oli Vaino Vahing. Rähesoo, Jaak 1997a. Eessõna. – Thespis. Meie teatriuuendused 1972/73. Toim Vaino Vahing. Tartu: Ilmamaa, lk 9–23. Rähesoo, Jaak 1997b. „Sina, kes sa saad kõrvakiile” puhul. – Thespis. Meie teatriuuendused 1972/73. Toim Vaino Vahing. Tartu: Ilmamaa, lk 69–81. Vahing, Vaino 1997. Ainult mängust. – Thespis. Meie teatriuuendused 1972/73. Toim Vaino Vahing. Tartu: Ilmamaa, lk 250–252. Runnel, Hando 1997. Teatrist. – Thespis. Meie teatriuuendused 1972/73. Toim Vaino Vahing. Tartu: Ilmamaa, lk 109–116. Rummo, Paul-Eerik 1997a. Sissejuhatuseks. – Thespis. Meie teatriuuendused 1972/73. Toim Vaino Vahing. Tartu: Ilmamaa, lk 27–35. Rummo, Paul-Eerik 1997b. Igavik ja argipäev. (Vastus „Tuhkatriinumängu” kriitikale). – Thespis. Meie teatriuuendused 1972/73. Toim Vaino Vahing. Tartu: Ilmamaa, lk 187–209. KM EKLA f 321 m 22:3-4.
3. üksik eriotstarbeline brigaad

3. üksik kaardiväe eriotstarbeline brigaad (vene keeles 3-я отдельная гвардейская бригада специального назначения) on Venemaa Luure Peavalitsuse väeüksus. Илья Барабанов, Ольга Ившина. “Кинули в мясорубку”. Элитная бригада ГРУ понесла серьезные потери при отступлении из Лимана - BBC, 04.10.2022 (vaadatud: 04.10.2022)
Vadim Štepa

Vadim Vladimirovitš Štepa (vene keeles Вадим Владимирович Штепа; sündinud 5. augustil 1970) on vene filosoof, publitsist, luuletaja ja Venemaa regioonide analüütik. 2015. aastast elab ta Eestis, kus avaldab analüütilisi publikatsioone.[viide?] Sündis Karjalas, veetis lapsepõlve Krimmis, Krasnojarski oblastis ja Arktikas, mis mõjutas tema maailmavaadet kui regionalismi pooldajat. Štepa on lõpetanud Moskva Riikliku Ülikooli ajakirjandusteaduskonna ta enda sõnul "kõige vabamal Perestroika ajal". Ta on reisinud Soomes, Suurbritannias, Kreekas, Jugoslaavias, Jaapanis ja teistes riikides, millest kirjutab tihti oma teostes.[viide?] Vadim Štepa oli sunnitud Vene Föderatsioonist lahkuma 2015. aasta detsembris pärast aresti ja repressioonide ähvardusi, kuna tema loomingut peeti "ekstremistlikuks". Paguluses jätkab ta koostööd vaba meediaga nii Eestis kui ka teistes riikides. Alates 2019. aasta jaanuarist on ta oma analüütilise ajakirja Region.Ekspert peatoimetaja. Štepa looming ja uurimused keskenduvad omavalitsusele, väikerahvaste enesemääramisõiguse ja piirkondliku kultuuri teemadele.[viide?] Ta osales 2022. aastal Post-Venemaa Vabade Rahvaste Foorumi asutamises, kuid lahkus foorumilt sama aasta detsembris, mõistes selle hukka kui "paroodia", mis selle asemel, et teha tõsist analüütilist tööd, keskendub poliitiliste emigrantide "valjuhäälsetele" ja "tühjadele" iseseisvusdeklaratsioonidele, millel ei ole nende vastavatele piirkondadele mingit praktilist mõju. Spekter (Läti) Ru.Delfi (Leedu) Rus.Postimees (Eesti) Rahvusvaheline Kaitseuuringute Keskus (Eesti) Jamestowni sihtasutus (USA) "Глава Карелии: экстремистам не будет воли ни в Петрозаводске, ни в Карелии". https://region.expert/forum/
Noussair Mazraoui

Noussair Mazraoui (araabia keeles نصير مزراوي; sündinud 14. novembril 1997 Leiderdorpis) on Hollandis sündinud Maroko jalgpallur, kes mängib paremkaitsjana Inglismaa kõrgliigaklubis Manchester United ja Maroko jalgpallikoondises. 2005. aastal liitus ta Amsterdami Ajaxi noorteakadeemiaga. Hooajal 2016/17 debüteeris ta Ajaxi noortemeeskonnas Hollandi esiliigas, lüües 33 mänguga kuus väravat. Ajaxi põhimeeskonnas debüteeris ta järgmisel hooajal ja hakkas Ajaxi põhimeeskonnas enam mänguaega saama hooajal 2018/19. 2019. aastal valiti Mazraoui Ajaxi aasta silmapaistvamaks talendiks. Hooajal 2021/22 lõi ta Hollandi kõrgliigas viis väravat. 23. jaanuaril 2022 lõi ta derbimängus PSV Eindhoveni vastu värava, mis valiti Hollandi kõrgliiga kuu parimaks ja Ajaxi hooaja parimaks. Ajaxiga tuli ta Hollandi meistriks hooaegadel 2018/19, 2020/21 ja 2021/22. Aastatel 2022–2024 mängis ta kaks hooaega Saksamaa kõrgliigaklubis Müncheni Bayern. 2024. aasta augustis sõlmis ta nelja-aastase lepingu Manchester Unitediga. Maroko jalgpallikoondises debüteeris 8. septembril 2018 Aafrika rahvaste karikavõistluste valikmängus Malawi vastu. Koondisekarjääri esimese värava lõi ta 19. novembril 2019 Aafrika rahvaste karikavõistluste valikmängus Burundi vastu. Ta kuulus Maroko koondisse 2019. ja 2024. aasta Aafrika rahvaste karikavõistlustel ning 2022. aasta maailmameistrivõistlustel. Ajax Eredivisie: 2018–19, 2020–21, 2021–22 KNVB beker: 2018–19, 2020–21 Johan Cruyff Shield: 2019 Müncheni Bayern Bundesliga: 2022–23 DFL-Supercup: 2022 "Noussair Mazraoui Signs for United". manutd.com. 13. august 2024. https://www.national-football-teams.com/player/71851/Noussair_Mazraoui.html (vaadatud 4.10.2022)
Kõrvtarrik

Kõrvtarrik (Auricularia) on kandseente hõimkonda kuuluv seente perekond. Auricularia auricula-judae – paljas kõrvtarrik Auricularia mesenterica – karvane kõrvtarrik, kõrvseen Kõrvtarrik andmebaasis eElurikkus
Laipoorik

Laipoorik (Anomoloma) on seltsi Amylocorticiales kuuluv perekond seeni. Anomoloma albolutescens – kollane laipoorik Anomoloma myceliosum – valkjas laipoorik Anomoloma andmebaasis eElurikkus.
Marlpoorik

Marlpoorik (Anomoporia) on seltsi Amylocorticiales kuuluv perekond seeni. Anomoporia bombycina – lilla marlpoorik Anomoporia kamtschatica – valge marlpoorik Marlpoorik andmebaasis eElurikkus
Papp (vaimulik)

Papp (kreeka keeles πάπας pápas – 'isa') on õigeusu preestri rahvapärane nimetus eesti keeles. Samuti on pappideks nimetatud ka ristiusueelsete jumalate kultusega seotud inimesi või ristiusuvälise vaimse autoriteedi kandjaid, nagu näiteks kallaspapp, Peko papp, ohvripapp või hiiepapp.
George V kuningliku perekonna orden

George V kuningliku perekonna orden (inglise keeles Royal Family Order of George V) oli Briti kuningliku perekonna naisliikmeile antav orden, asutatud 1911. aastal. Sugulus- või hõimlusastme järgi annetati ordenit kuni 1936. aastani neljas eri suuruses kokku vähemalt 19 isikule, kellest viimasena oli elus hilisem kuninganna Elizabeth II (suri 8. septembril 2022). Ordenimärk oli vasakul õlal kahvatusinise lindi küljes kantav George V miniatuurportree ovaalses raamis.
Mathilde orden

Mathilde orden oli 29. jaanuaril 1771 asutatud Taani orden. Ordenit anti kokku 12 isikule: Caroline Mathilde, Taani kuninganna Christian VII, Taani kuningas Juliane Marie, Taani leskkuninganna (Frederik V abikaasa) Frederik, Taani pärusprints, hilisem kuningas Frederik VI Johann Friedrich Struensee Peter Elias von Gähler Christine Sophie von Gähler Schack Carl Rantzau Caroline Schimmelmann Amalie Sophie Holstein Enevold Brandt Louise von Plessen
Abdõkadõr Orozbekov

Abdõkadõr Urazbekov (1889 Ohna, Fergana oblast, Venemaa Keisririik – 1938 Taš-Döbö, Tšüj oblast, Kirgiisi NSV) oli Kirgiisi ANSV Kesktäitevkomitee Presiidiumi esimees (1927–1937) ja Kirgiisi NSV Kesktäitevkomitee Presiidiumi esimees (1937–1937).
Kyūjō vahejuhtum

Kyūjō vahejuhtum (jaapani keeles 宮城事件, Kyūjō Jiken) oli sõjaväelise riigipöörde katse Jaapanis teise maailmasõja lõpus. Vahejuhtum leidis aset ööl vastu 15. augustit 1945 ehk päeva, kui Jaapan teatas Liitlastele kapituleerumisest. Riigipöördekatse taga olid Armeeministeeriumi staap ja suur osa keiserlikust kaardiväest, kuna nad ei olnud nõus alistuma. Mässulised ohvitserid tapsid keiserliku kaardiväe kindralleitnandi Takeshi Mori ning proovisid võltsida käsku hõivata Tōkyō keisripalee. Sõjaväelased üritasid 2. brigaadi keiserliku kaardiväe jalaväe abil panna keiser Hirohitot koduarresti. Ülestõusnutel ei õnnestunud riigipöördesse kaasata ei idaringkonna armeed ega keiserliku armee juhtkonda. Kuna ülejäänud osa relvajõududest riigipöördega kaasa ei läinud, läksid riigipöörde korraldajad harakiri teel vabasurma. Kuna riigipöördekatse kukkus läbi, jätkus Jaapani kapituleerumine plaani päraselt. Gyokuon-hōsō Matsue vahejuhtum Keiser (film 2012) Butow, Robert J. C. (1954). Japan's Decision to Surrender. Stanford University Press. ISBN 978-0-8047-0460-1. Frank, Richard B. (1999). Downfall: the End of the Imperial Japanese Empire. New York: Penguin. ISBN 978-0-14-100146-3. Hasegawa, Tsuyoshi (2005). Racing the Enemy: Stalin, Truman, and the Surrender of Japan. Harvard University Press. ISBN 978-0-674-01693-4. Hoyt, Edwin P. (1986). Japan's War: The Great Pacific Conflict, 1853–1952. McGraw-Hill. ISBN 978-0-07-030612-7. The Pacific War Research Society (1968) [1965]. Japan's Longest Day (English language ed.). Palo Alto, California: Kodansha International. Toland, John (1970). The Rising Sun: The Decline and Fall of the Japanese Empire 1936–1945. New York: Random House. ISBN 978-0-394-44311-9. Wainstock, Dennis (1996). The Decision to Drop the Atomic Bomb. Greenwood Publishing Group. ISBN 978-0-275-95475-8. Researching room for the Kyūjō Incident The coup d'état by Masao Inaba Nihon no ichiban nagai hi ("Japan's Longest Day") - 1967 Film dramatizing the incident.
Z-põlvkond

Z-põlvkond ehk generatsioon Z, kõnekeelselt zuumerid (inglise keeles Zoomers), on demograafiline rühm, mis järgneb Y-põlvkonnale. Üldiselt määratletakse nende sünniaastate vahemikku 1990. aastate keskpaigast kuni 2010. aastate alguseni (Pew Research Centeri järgi näiteks 1997–2012) Z-põlvkonna esindajad on üldiselt vahemikus 1965–1980 sündinud X-põlvkonna liikmete lapsed. Kim Parker ja Ruth Igielnik (14. mai 2020). "On the Cusp of Adulthood and Facing an Uncertain Future: What We Know About Gen Z So Far" (inglise keeles). Pew Research Center. Vaadatud 5. oktoober 2022.{{netiviide}}: CS1 hooldus: tundmatu keel (link)
Lorentzi jõud

Lorentzi jõuks nimetatakse elektromagnetväljas liikuvale elektrilaengule mõjuvat jõudu. Liikuvale osakesele mõjub nii elektriväljast põhjustatud jõud q E {\displaystyle q\mathbf {E} } kui ka magnetväljast põhjustatud jõud q v × B {\displaystyle q\mathbf {v} \times \mathbf {B} } . Kogu osakesele mõjuv jõud on seega: F = q ( E + v × B ) , {\displaystyle \mathbf {F} =q(\mathbf {E} +\mathbf {v} \times \mathbf {B} ),} kus F {\displaystyle \mathbf {F} } on osakesele mõjuv jõud (njuutonites N), E {\displaystyle \mathbf {E} } on elektrivälja tugevus (voltides meetri kohta V/m), B {\displaystyle \mathbf {B} } on magnetiline induktsioon (teslades T), q {\displaystyle q\!} on osakese laeng (kulonites C), v {\displaystyle \mathbf {v} } on osakese kiirus (meetrites sekundis m/s). Kui osake liigub magnetväljas (st E = 0), saab Lorentzi jõu suunda määrata vasaku käe reegli abil. Lorentzi jõud on nimetuse saanud Hollandi füüsiku Hendrik Lorentzi järgi. Faraday seadus Halli efekt
Valge Tüdruk

Valge Tüdruk ehk White Girl on Elina Masingu muusikaline alter ego. Valge Tüdruk kehastab stereotüüpi, mida nähakse tänapäeva naise asemel. Debüütsingel "Tra pls" ilmus 2020. aasta sügisel, seejärel on laulja avaldanud näiteks singlid "Transparency" (2021), "Machine" (2022) koostöös Florian Wahli ja Keity Meieriga ning "Eat Your Own Shit Dog in a Good Way" (2022). Žanriliselt laveerib tema muusika art-popist keeltevahelise räpini, hiphopi biitidest poeetiliste jämmideni, kodukootud post-interneti helidest terava teknoni. Valge Tüdruku muusikaline karjäär algas bändi 5HORSES koosseisus, mille tuntuimad lood on "Antonina" (2019) ja "Canada" (2019).